CELEX: 32014D0026
Language: ro
Date: 2014-01-17 00:00:00
Title: 2014/26/UE: Decizia Comisiei din 17 ianuarie 2014 privind notificarea de către Republica Slovenia a planului național de tranziție prevăzut la articolul 32 din Directiva 2010/75/UE a Parlamentului European și a Consiliului privind emisiile industriale [notificată cu numărul C(2014) 60]

21.1.2014   
            
            
               RO
            
            
               Jurnalul Oficial al Uniunii Europene
            
            
               L 16/38
            
         
      DECIZIA COMISIEI
   
   din 17 ianuarie 2014
   privind notificarea de către Republica Slovenia a planului național de tranziție prevăzut la articolul 32 din Directiva 2010/75/UE a Parlamentului European și a Consiliului privind emisiile industriale
   [notificată cu numărul C(2014) 60]
   (Numai textul în limba slovenă este autentic)
   (2014/26/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2010/75/UE a Parlamentului European și a Consiliului din 24 noiembrie 2010 privind emisiile industriale (prevenirea și controlul integrat al poluării) (1), în special articolul 32 alineatul (5) al doilea paragraf,
   întrucât:
   
               (1)
            
            
               În conformitate cu articolul 32 alineatul (5) primul paragraf din Directiva 2010/75/UE, Republica Slovenia a transmis Comisiei planul său național de tranziție (PNT) la 14 decembrie 2012 (2).
            
         
               (2)
            
            
               Verificând dacă PNT este complet, Comisia a constatat că metodologia de calcul a contribuției la plafoanele prevăzute în PNT nu a fost aplicată corect în cazul instalațiilor de ardere care includ mai multe tipuri de unități și/sau care folosesc mai mulți combustibili și că pentru o instalație au fost utilizate două metode diferite pentru a determina contribuția sa la plafoanele de SO2. Comisia a remarcat, de asemenea, că anumiți factori de conversie utilizați în calculul debitului mediu anual al gazelor reziduale erau prea mari și că PNT nu prevedea măsuri specifice pentru a asigura respectarea, după 1 iulie 2020, a valorilor limită de emisie aplicabile.
            
         
               (3)
            
            
               În consecință, prin scrisoarea din 8 iulie 2013 (3), Comisia a solicitat autorităților slovene să furnizeze datele și informațiile lipsă și să reia calculele respective.
            
         
               (4)
            
            
               Prin scrisoarea din 26 iulie 2013 (4), Republica Slovenia a transmis Comisiei informații suplimentare.
            
         
               (5)
            
            
               După o nouă evaluare a PNT și a informațiilor suplimentare primite, Comisia a trimis Republicii Slovenia o a doua scrisoare la 30 septembrie 2013 (5), solicitând corectarea valorii limită de emisie aplicate unei instalații, furnizarea unor informații mai detaliate despre factorul de conversie utilizat în calculul volumelor de gaze reziduale și precizarea metodei care urma să fie folosită pentru calcularea contribuției la plafoanele de SO2 a unei instalații care utilizează combustibil solid indigen.
            
         
               (6)
            
            
               Prin scrisoarea din 7 octombrie 2013 (6), Republica Slovenia a transmis informațiile suplimentare solicitate, referitoare la corectarea valorii limită de emisie în cazul unei instalații și la corectarea factorilor de conversie pentru biomasă în cazul altei instalații, și a confirmat aplicarea ratei minime de desulfurare în calculul contribuției unei instalații la plafoanele de SO2 în conformitate cu Decizia de punere în aplicare 2012/115/UE a Comisiei (7).
            
         
               (7)
            
            
               În consecință, PNT a fost evaluat de Comisie în conformitate cu articolul 32 alineatele (1), (3) și (4) din Directiva 2010/75/UE și cu Decizia de punere în aplicare 2012/115/UE.
            
         
               (8)
            
            
               Comisia a examinat în special coerența și acuratețea datelor, a ipotezelor și a calculelor utilizate pentru a determina contribuția fiecărei instalații de ardere incluse în planul național de tranziție la plafoanele de emisie stabilite în același plan și a verificat dacă acesta cuprinde obiective și valori-țintă aferente, precum și măsuri și un calendar pentru atingerea acestor obiective și un mecanism de monitorizare pentru evaluarea conformității în viitor.
            
         
               (9)
            
            
               Comisia a constatat, pe baza informațiilor suplimentare furnizate, că plafoanele de emisie pentru anii 2016 și 2019 au fost calculate utilizând date și formule adecvate și că toate calculele sunt corecte. Republica Slovenia a furnizat suficiente informații privind măsurile care vor fi puse în aplicare pentru a respecta plafoanele de emisie, precum și privind monitorizarea și transmiterea către Comisie a rapoartelor referitoare la implementarea PNT.
            
         
               (10)
            
            
               Comisia s-a convins că autoritățile slovene au luat în considerare dispozițiile prevăzute la articolul 32 alineatele (1), (3) și (4) din Directiva 2010/75/UE și în Decizia de punere în aplicare 2012/115/UE.
            
         
               (11)
            
            
               Comisia consideră că implementarea planului național de tranziție nu trebuie să aducă atingere altor acte legislative aplicabile, naționale sau ale Uniunii. Republica Slovenia trebuie să se asigure în special că stabilirea unor condiții individuale de autorizare pentru instalațiile de ardere incluse în PNT nu conduce la nerespectarea cerințelor prevăzute, printre altele, în Directiva 2010/75/UE, în Directiva 2008/50/CE a Parlamentului European și a Consiliului (8) și în Directiva 2001/81/CE a Parlamentului European și a Consiliului (9).
            
         
               (12)
            
            
               În conformitate cu articolul 32 alineatul (6) din Directiva 2010/75/UE, Republica Slovenia trebuie să comunice Comisiei orice modificări ulterioare ale planului național de tranziție. Comisia trebuie să verifice dacă aceste modificări sunt conforme cu dispozițiile prevăzute la articolul 32 alineatele (1), (3) și (4) din Directiva 2010/75/UE și în Decizia de punere în aplicare 2012/115/UE,
            
         ADOPTĂ PREZENTA DECIZIE:
   Articolul 1
   (1)   Pe baza articolului 32 alineatele (1), (3) și (4) din Directiva 2010/75/UE și a Deciziei de punere în aplicare 2012/115/UE, nu se ridică obiecții față de planul național de tranziție notificat Comisiei de către Republica Slovenia la 14 decembrie 2012 în temeiul articolului 32 alineatul (5) din Directiva 2010/75/UE și modificat conform informațiilor suplimentare transmise la 26 iulie 2013 și 7 octombrie 2013 (10).
   (2)   Lista instalațiilor incluse în planul național de tranziție, poluanții care constituie motivul acestei includeri și plafoanele de emisie aplicabile sunt stabilite în anexă.
   (3)   Implementarea de către autoritățile slovene a planului național de tranziție nu scutește Republica Slovenia de obligația de a respecta atât dispozițiile Directivei 2010/75/UE în ceea ce privește emisiile provenite de la fiecare instalație de ardere inclusă în plan, cât și alte acte relevante care fac parte din legislația de mediu a Uniunii Europene.
   Articolul 2
   Comisia va verifica dacă modificările ulterioare ale planului național de tranziție notificate de Republica Slovenia sunt conforme cu dispozițiile prevăzute la articolul 32 alineatele (1), (3) și (4) din Directiva 2010/75/UE și în Decizia de punere în aplicare 2012/115/UE.
   Articolul 3
   Prezenta decizie se adresează Republicii Slovenia.
   
      Adoptată la Bruxelles, 17 ianuarie 2014.
      
         
            Pentru Comisie
         
         Janez POTOČNIK
         
         
            Membru al Comisiei
         
      
   
   
      (1)  JO L 334, 17.12.2010, p. 17.
   
      (2)  Notificarea din partea Republicii Slovenia a fost primită prin scrisoarea din 14 decembrie 2012, înregistrată cu numărul de referință Ares(2012)1498533.
   
      (3)  Ares(2013)2585617.
   
      (4)  Ares(2013)2843478.
   
      (5)  Ares(2013)3134404.
   
      (6)  Ares(2013)3206629.
   
      (7)  Decizia de punere în aplicare 2012/115/UE a Comisiei din 10 februarie 2012 de stabilire a normelor referitoare la planurile naționale de tranziție menționate în Directiva 2010/75/UE a Parlamentului European și a Consiliului privind emisiile industriale (JO L 52, 24.2.2012, p. 12).
   
      (8)  Directiva 2008/50/CE a Parlamentului European și a Consiliului din 21 mai 2008 privind calitatea aerului înconjurător și un aer mai curat pentru Europa (JO L 152, 11.6.2008, p. 1).
   
      (9)  Directiva 2001/81/CE a Parlamentului European și a Consiliului din 23 octombrie 2001 privind plafoanele naționale de emisie pentru anumiți poluanți atmosferici (JO L 309, 27.11.2001, p. 22).
   
      (10)  Versiunea consolidată a PNT a fost înregistrată de Comisie la 5 noiembrie 2013 cu numărul de înregistrare Ares(2013)3409853.
   
      ANEXĂ
      
         Lista instalațiilor incluse în PNT
      
      
                  Număr
               
               
                  Denumirea instalației astfel cum figurează în PNT
               
               
                  Puterea termică nominală totală la 31.12.2010 (MW)
               
               
                  Poluanți care fac obiectul PNT
               
            
                  SO2
                  
               
               
                  NOx
                  
               
               
                  pulberi
               
            
                  1
               
               
                  TE-TOL D Ljubljana
               
               
                  481
               
               
                  √
               
               
                  √
               
               
                  √
               
            
                  2
               
               
                  TET F Trbovlje
               
               
                  350
               
               
                  √
               
               
                  √
               
               
                  √
               
            
                  3
               
               
                  VIPAP R Krško
               
               
                  56
               
               
                  √
               
               
                  √
               
               
                  √
               
            
                  4
               
               
                  VIPAP S Krško
               
               
                  60,7
               
               
                  √
               
               
                  √
               
               
                  √
               
            
         
      
         Plafoane de emisie (tone)
      
      
                  Poluant
               
               
                  2016
               
               
                  2017
               
               
                  2018
               
               
                  2019
               
               
                  1.1-30.6.2020
               
            
                  SO2
                  
               
               
                  5 872
               
               
                  4 608
               
               
                  3 344
               
               
                  2 079
               
               
                  1 040
               
            
                  NOx
                  
               
               
                  3 901
               
               
                  3 057
               
               
                  2 214
               
               
                  1 371
               
               
                  686
               
            
                  pulberi
               
               
                  647
               
               
                  477
               
               
                  307
               
               
                  136
               
               
                  68